stanford-oval/wikipedia huggingface dataset:
Jean-Philippe Rameau

Jean-Philippe Rameau.
Jean-Philippe Rameau (25. syyskuuta 1683 Dijon – 12. syyskuuta 1764 Pariisi) oli ranskalainen säveltäjä ja musiikinteoreetikko. Myös hänen isänsä oli muusikko. Rameau opiskeli aluksi lakia mutta kiinnostui sittemmin musiikista. 17-vuotiaana Rameau matkusti Italiaan soittamaan eri soittimia ansaitakseen elantonsa. Rameau ei pitänyt italialaisesta säveltaiteesta ja siksi poikkesi monesta muusta senaikaisesta säveltäjästä. Italiasta palattuaan hän toimi urkurina ja pääsi kuuluisan urkurin Louis Marchandin oppilaaksi. Rameau sävelsi muun muassa oopperoita ja muuta näyttämömusiikkia, soitinmusiikkia, kantaatteja ja motetteja.
Rameau oli merkittävä musiikinteoreetikko: hänen kirjansa Traité de l’harmonie ja  Nouveau système de musique théorique olivat ensimmäisiä tonaalisen musiikin teoreettisia esityksiä. Kirjoissa esitettiin ajatus sävelasteikon perussävelistä ja siitä, että soinnut säilyvät samoina käännöksissä.
Teoksia > Oopperoita

Hippolyte et Aricie (1733)
Les Indes galantes (1735)
Castor et Pollux (1737)
Dardanus (1739)
Zoroastre (1749)
Les Boréades (1764)
Kirjallisuutta

Verba, Cynthia: Dramatic Expression in Rameau’s Tragédie en Musique: Between Tradition and Enlightenment.  Cambridge:  Cambridge University Press, 2013.  ISBN 978-1-107-02156-3.
Aiheesta muualla

Kuvia tai muita tiedostoja aiheesta Jean-Philippe Rameau Wikimedia Commonsissa
Jean-Philippe Rameau / Diskografia (Arkistoitu – Internet Archive) (englanniksi)
Jean-Philippe Rameau International Music Score Library Project (englanniksi)
Vapaasti käytettävissä olevia Rameaun partituureja Mutopia Project
John Lodge

John Lodge.
John Lodge (s. 20. heinäkuuta 1945 Birmingham) on brittiläinen muusikko, joka tuli tunnetuksi Moody Bluesin basistina. Hän on tehnyt myös soolomateriaalia ja julkaissut yhdessä Justin Haywardin kanssa albumin Blue Jays. Lodge on ollut mukana Moody Bluesissa vuodesta 1966 lähtien  ja myös tuotti 1970-luvulla Trapezen musiikkia.
Lodge on ollut mukana kirjoittamassa muiden muassa lauluja "Ride My See-Saw", "Send Me No Wine", "Candle of Life", "Minstrel's Song", "Emily's Song", "Isn't Life Strange", "I'm Just a Singer (In a Rock & Roll Band)", "Steppin' in a Slidezone", "Talking out of Turn", "Sitting at the Wheel", "Lean on Me (Tonight)" ja "Gemini Dream". Hän on voittanut muutamaan otteeseen ASCAP:in laulunkirjoituspalkinnon.
Lodge soittaa yhä Moody Bluesissa. Hän sai vuonna 1985 yhdessä yhtyeen muiden jäsenten kanssa Ivor Novello -palkinnon. Lodge julkaisi vuonna 1977 sooloalbumin Natural Avenue, jossa soitti kitaraa Chris Spedding ja saksofonia Mel Collins.
Jalkaväkirykmentti 44 (jatkosota)

| Jalkaväkirykmentti 44 |
| --- | --- |
 Kenraalimajuri Tapola ja everstiluutnantti Rytkönen III/JR44:n komentopaikalla Nietjärven suunnalla elokuussa 1944.
Toiminnassa:  18.6.1941 -
Valtio:   Suomi
Puolustushaarat:  Maavoimat
Aselajit:  Jalkaväki
Jalkaväkirykmentti 44 (JR 44) oli jatkosodan alussa Hämeenlinnassa ja sen ympäristössä perustettu jalkaväkirykmentti. Rykmentti kuului 5. divisioonaan.
Perustaminen

Esikunta ja Esikuntakomppania Hämeenlinnassa ja Tuuloksessa
I Pataljoona (I/JR 44) Hattulassa, Rengossa ja Tyrvännössä
II Pataljoona (II/JR 44)
Esikunta Pälkäneellä
4. komppania Hauholla
5. komppania Hauholla
6. komppania Luopioisissa
Kranaatinheitinjoukkue Pälkäneellä
2. konekiväärikomppania Hauholla
III Pataljoona (III/JR 44) Padasjoella, Kuhmoisissa ja Luopioisissa
13. Komppania eli kranaatinheitinkomppania (13./JR 44)
14. Komppania eli tykkikomppania (14./JR 44)
Kolonna (Kol./JR 44)
Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin rykmentin määrävahvuuksia ei silti saavutettu.
Komentajat

Everstiluutnantti Yrjö Tuompo 18.6.1941 – 4.10.1941
Jääkärimajuri (19.12.1941 jääkärieverstiluutnantti) Eino Polón 4.10.1941 – 16.1.1942
Everstiluutnantti (14.8.1942 eversti) Yrjö Tuompo 16.1.1942 – 14.4.1943
Everstiluutnantti (23.6.1944 eversti) Toivo Elomaa 14.4.1943 – 5.7.1944 (kaatui)
Everstiluutnantti Ilmari Rytkönen 5.7.1944 – 30.12.1957
Aiheesta muualla

Erkki Ulamo, Markku Karvonen: Kirottu Syväri.  Hämeenlinna:  Karisto, 2011.  ISBN 978-951-23-5452-8.  (JR44/I/3. komppanian historiikki, Tiivistelmä teoksesta (Arkistoitu – Internet Archive), Viitattu 1.5.2012)
John Hollander

John Hollander (28. lokakuuta 1929 New York – 17. elokuuta 2013 Branford, Connecticut) oli yhdysvaltalainen runoilija ja kirjallisuuskriitikko.
Hollander syntyi juutalaiseen perheeseen New Yorkissa. Hän sai Columbian yliopistossa opetusta Mark Van Dorenilta ja Lionel Trillingiltä, ja hänen opiskelutoveriensa joukossa oli Allen Ginsberg.
Hollander opetti itse myöhemmin muun muassa Yalen yliopistossa. Hän kuului Yhdysvaltain taiteiden ja kirjallisuuden akatemiaan vuodesta 1979.
John Hill

John Hill -nimisiä henkilöitä ovat:
John Hill (1716–1775), englantilainen kirjailija, toimittaja ja kasvitieteilijä.
John Hill (1947–2017), yhdysvaltalainen elokuvakäsikirjoittaja
John Hill (s. 1950), irlantilais-uusiseelantilainen jalkapalloilija
John Hill, yhdysvaltalainen musiikkituottaja ja lauluntekijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Hill”, voi hakea sivunnimihaulla, laajalla sivunnimihaulla tai tekstihaulla.
Joey Zasa

Joey Zasa on  kuvitteellinen amerikanitalialaisen rikollisperheen päämies Francis Ford Coppolan ohjaamassa elokuvassa Kummisetä osa III (1990). Häntä näyttelee elokuvassa Joe Mantegna.
Joey Zasa on perinyt Corleonen perheen liiketoiminnat 1970-luvulla ja ottanut palvelukseensa Vinnie Mancinin, joka on edesmenneen mafioso Sonny Corleonen poika. Vinnien setä Michael Corleone on siirtänyt perheen liiketoiminnat laillisiin säätiöihin, mutta omaa vielä vaikutusvaltaa rikollisperheiden neuvostossa.
Zasa joutuu riitoihin Michaelin kanssa ja yrittää toisen rikollispäällikön Don Altobellon kanssa raivata Corleonen ja muut vanhemmat mafiapäälliköt pois tieltään. Kummisetä-elokuville tyypillisessä verilöylyssä Michael Corleone ja Vincent Mancini onnistuvat kuitenkin pakenemaan.
Michael Corleonen jouduttua sairaalaan, isänsä tempperamenttisen ja väkivaltaisen luonteen perinyt Vinnie tappaa Zasan.
Juan Pérez de Montalbán

| Juan Pérez de Montalbán |
| --- | --- |
 Juan Pérez de Montalbán
Henkilötiedot
Syntynyt: 1602
Kuollut: 1638 (35–36 vuotta)
Kansalaisuus:  Espanja
Ammatti:  kirjailija
Kirjailija
Äidinkieli: espanja
Tuotannon kieli: espanja
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Juan Pérez de Montalbán (1602–1638) oli espanjalainen novelli- ja näytelmäkirjailija. Hän tutustui nuorena Lope de Vegaan ja alkoi kirjoittaa näytelmiä jo 17-vuotiaana. Näytelmäkokoelma Comedias, jota leimaa aito kansallinen sävy, ilmestyi 1635. Kokoelma Sucesos y prodigios de amor sisältää kahdeksan mallinovellia (1624). Tämän kokoelman ja toisen kokoelman Exemplos morales, humanos y divinos (1632) novellit julkaistiin uudelleen 1676 nimellä Prodigi d’amore rappresenentati in varie novelle dal Dottore Mont albano.
Aiheesta muualla

Kuvia tai muita tiedostoja aiheesta Juan Pérez de Montalbán Wikimedia Commonsissa
James Cameron’s Avatar: The Game

| James Cameron’s Avatar: The Game |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Nintendo eShop, Google Play ja App Store
Säveltäjä:  Chance Thomas
Pelimoottori:  Dunia Engine Havok Jade
Julkaistu:   1. joulukuuta 2009
Lajityyppi:  kolmannen persoonan ammuntapeli, toimintaseikkailu
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo OFLC: M PEGI: 12 Apple: 9+
Alusta:  Nintendo DS, PlayStation 3, PlayStation Portable, Wii, Windows, Xbox 360
Jakelumuoto:  DVD, Blu-ray, UMD
Lisää peliartikkeleitaVideopelien teemasivulla
Infobox OK  : 
James Cameron’s Avatar: The Game (myös nimellä Avatar: The Game) on Ubisoft Montrealin kehittämä ja Ubisoftin julkaisema kolmannen persoonan ammuntapeli. Peli on julkaistu vuonna 2009 Nintendo DS:lle, PlayStation 3:lle, PlayStation Portablelle, Wii:lle, Windowsille ja Xbox 360:lle.
Samaan sarjaan kuuluva peli Avatar: Frontiers of Pandora julkaistaan vuonna 2022.
Pelaaminen

Peli perustuu Avatar-elokuvaan. Pelin tapahtumat sijoittuvat vuoteen 2152 kaksi vuotta ennen elokuvan tapahtumia. Pelissä on yksinpelitila sekä joko PlayStation Networkin ja Xbox Liven kautta pelattava enintään 16 pelaajan moninpeli.
Vastaanotto

Peli on saanut GameSpotin arvostelussa arvosanaksi 5.5/10.
Ääninäyttelijät

| 0 | 1 | 2 |
| --- | --- | --- |
|  Michelle Rodriguez  | … |  Trudy Chacon   |
|  Stephen Lang  | … |  Colonel Miles Quaritch   |
|  Sigourney Weaver  | … |  Dr. Grace Augustine   |
|  Giovanni Ribisi  | … |  Parker Selfridge   |
|  Liam O'Brien  | … |  RDA   |
|  Roger Craig Smith  | … |  Na'vi   |
|  Nolan North  | … |  Boss Conrad   |
Aiheesta muualla

James Cameron’s Avatar: The Game MobyGamesissa (englanniksi)
James Cameron’s Avatar: The Game MobyGamesissa (englanniksi)
James Cameron’s Avatar: The Game MobyGamesissa (englanniksi)
James Cameron’s Avatar: The Game Internet Movie Databasessa (englanniksi)
| --- | --- |
Elokuvat:   Avatar (2009) tunnustukset  lipputuloennätykset  The Way of Water (2022) tunnustukset  Fire and Ash (2025)  Avatar 4  Avatar 5 
Hahmot:   Jake Sully  Miles Quaritch  Neytiri 
Ääniraidat:   Avatar: Music from the Motion Picture "I See You"  The Way of Water "Nothing Is Lost (You Give Me Strength)" 
Videopelit:   James Cameron’s Avatar: The Game  Avatar: Frontiers of Pandora
Joni Virkkala

Joni Virkkala (s. 27. kesäkuuta 1995) on kokkolalainen kestävyysjuoksija.  Vuonna 2024 hän alitti 1500 m haamurajan 3.50 Lahden Motonet Gp:ssä.
Päämatkansa 1500 metrin lisäksi Virkkala juoksee 3000 ja 5000 metrin kilpailuja. Nuorempana hän kilpaili myös 800 metrin matkalla.
Virkkala valittiin yksimielisesti Jämsän Kestävyyskarnevaalien rehtoriksi vuodeksi 2024. Jatkokausi selviää palautteen perusteella.
Jonas Johansson

Jonas Johansson -nimisiä henkilöitä ovat:
Jonas Johansson (s. 1984), ruotsalainen jääkiekkoilija
Jonas Johansson (s. 1995), ruotsalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jonas Johansson”, voi hakea sivunnimihaulla, laajalla sivunnimihaulla tai tekstihaulla.
John Hawkes (näyttelijä)

| John Hawkes |
| --- | --- |
 John Hawkes vuonna 2009.
Henkilötiedot
Syntynyt: 11. syyskuuta 1959 (ikä 65) Alexandria, Minnesota, Yhdysvallat
Ammatti:  näyttelijä
Aiheesta muualla
IMDb 
Elonet
John Hawkes (oik. John Marvin Perkins; s. 11. syyskuuta 1959) on yhdysvaltalainen televisio- ja elokuvanäyttelijä. Hawkes oli ehdolla parhaan miessivuosan Oscar-palkinnon saajaksi vuoden 2010 elokuvasta Winter’s Bone. Hawkes asetettiin ehdolle draamaelokuvan parhaan miespääosan Golden Globe -palkinnon saajaksi roolityöstään vuoden 2012 elokuvassa The Sessions.
Aiheesta muualla

Kuvia tai muita tiedostoja aiheesta John Hawkes Wikimedia Commonsissa
John Hawkes Internet Movie Databasessa. (englanniksi)
Jonas Ivanauskas

Jonas Ivanauskas (s. 18. helmikuuta 1960) on liettualainen roomalaiskatolinen piispa. Hänet vihittiin papiksi Kaunasin arkkihiippakuntaan 14. huhtikuuta 1985 ja nimitettiin sen vihkipiispaksi sekä Canapiumin titulaaripiispaksi 18. lokakuuta 2003. Piispaksi vihkiminen seurasi 23. marraskuuta. Pääkonsekraattorina toimi Sigitas Tamkevičius, jota avustivat Rimantas Norvila ja Jonas Kauneckas.
Ivanauskas sai 11. helmikuuta 2012 nimityksen Kaišiadorysin piispaksi.
Jonas Jonasson

Jonas Jonasson voi viitata seuraaviin henkilöihin:
Jonas Jonasson (1817–1895), ruotsalainen poliitikko
Jonas Jonasson (1821–1908), ruotsalainen poliitikko
Jonas Jonasson (s. 1967), ruotsalainen muusikko
Jonas Jonasson (s. 1961), ruotsalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jonas Jonasson”, voi hakea sivunnimihaulla, laajalla sivunnimihaulla tai tekstihaulla.
John Hawkes (kirjailija)

| John Hawkes> Henkilötiedot |
| --- | --- |
Syntynyt: 1925 Stamford, Connecticut, Yhdysvallat
Kuollut: 1998 (72–73 vuotta) Providence, Rhode Island, Yhdysvallat
Kansalaisuus:  Yhdysvallat
Ammatti:  kirjailija, professori
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
John Hawkes (1925 Stamford, Connecticut, Yhdysvallat – 1998 Providence, Rhode Island, Yhdysvallat) oli yhdysvaltalainen kirjailija. Hän oli vuodesta 1973 Brownin yliopiston professori.
Hawkes rikkoo tavanomaisen romaanin rakenteen siten, että hän hylkää juonen, henkilökuvauksen, tapahtumapaikan ja teeman, jotka hän korvaa kielellisellä ja psykologisella yhtenäisyydellä. Hän rakentaa kuvitteellisia maailmoja ja maisemia ja yhdistää koomista ja painajaismaista makaaberiksi.
Suomennetut teokset

Toinen nahka (Second skin), suom. Matti Rossi, WSOY 1968 Sarja: Aikamme kertojia
John Haugland

| John Haugland |
| --- | --- |

Henkilötiedot
Koko nimi:  John Didrik Haugland
Syntynyt: 23. syyskuuta 1946 (ikä 78) Stavanger, Norja
Kansalaisuus:   Norja
WRC-ura
Aktiivivuodet:  1973-1990
Kartanlukija(t):   Jan-Olof Bohlin  Petter Vegel
Entiset tallit:  Škoda Motorsport
Kilpailuja:  28
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  2
Ensimmäinen kilpailu:  Monte Carlon ralli 1973
Viimeinen kilpailu:  RAC-ralli 1990
John Didrik Haugland (s. 23. syyskuuta 1946 Stavanger, Norja) on entinen ralliautoilija. Erityisen hyvin hänet tunnetaan toiminnastaan Škodan tehdaskuljettajana 1970-luvulla. Haugland aloitti uransa vuonna 1965 ja saavutti uransa aikana yli 100 luokkavoittoa. Hän kilpaili kaikkiaan 27 kaudella, joista neljällä sijoittui kymmenen parhaan joukkoon.
Haugland tuli tunnetuksi ennen kaikkea menestyksestään Škoda 130RS:n kuljettajana.
Ralliuransa jälkeen Haugland on ollut mukana ralliautojen kehitystyössä sekä kouluttamassa nuoria kuljettajia. Hänen oppilainaan ovat olleet muun muassa Petter Solberg, Richard Burns ja Alister McRae.
Aiheesta muualla

John Hauglandin kotisivut
Jalkaväkirykmentti 48 (jatkosota)

| Jalkaväkirykmentti 48 |
| --- | --- |
Toiminnassa:  1941 – 1944
Valtio:   Suomi
Puolustushaarat:  Maavoimat
Aselajit:  Jalkaväki
Sodat ja taistelut:  Laatokan-Karjala, Karjalan Kannas, Talin–Ihantalan
Komentajat
Tunnettuja komentajia:  eversti Kosti Vartiovaara
Jalkaväkirykmentti 48 (JR 48) oli Pohjois-Hämeen sotilasläänin Jyväskylän suojeluskuntapiirin 18. – 22. kesäkuuta 1941 perustama jatkosotaan perustama Suomen maavoimien jalkaväkirykmentti, joka liitettiin 18. divisioonaan.
Perustaminen

Esikunta ja Esikuntakomppania perustettiin Jyväskylässä Seminaarinmäellä Jyväskylän seudun reserviläisistä
I pataljoona (I/JR 48),
II pataljoona (II/JR 48),
III pataljoona (III/JR 48),
13.K/JR 48 eli kranaatinheitinkomppania, perustettiin Jyväskylässä Seminaarinmäellä pääosin Laukaan reserviläisistä
14.K/JR 48 eli tykkikomppania, perustettiin Jyväskylässä Seminaarinmäellä pääosin Jyväskylän seudun reserviläisistä
Kol./JR 48 eli kolonna/Jalkaväkirykmentti 48, perustettiin Uuraisten reserviläisistä
Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.
Keskittäminen

Perustamisen jälkeen rykmentti alistettiin 2. divisioonalle hyökkäysvaiheen ajaksi.  Rykmentti keskitettiin Savonlinnan kaakkoispuolelle junakuljetuksin
Komentajat

Rykmentinkomentajina olivat:
eversti Kosti Vartiovaara 17. kesäkuuta – 5. elokuuta 1941
eversti Yrjö Sora 5. elokuuta 1941 – 28. helmikuuta 1943
eversti Väinö Forsberg 1. maaliskuuta 1943 – 1. elokuuta 1944
everstiluutnantti Ali Koskimaa 1. elokuuta 1944 – loppuun
Tappiot

Hyökkäysvaihe (10.7. – 22.11.1941)
Kaatuneina 330
Jäänyt vangiksi 3
Asemasotavaihe (23.11.1941 – 9.6.1944)
Kaatuneina 239
Jäänyt vangiksi 4
Torjuntataistelut (9.6.1944 – sodan loppuun)
Kaatuneina 299
Kadonneina 78
Jäänyt vangiksi 36
Yhteensä 946 kaatunutta ja yli 1 300 haavoittunutta
Jalkaväkirykmentti 48:n muistokivi Jyväskylän yliopiston Seminaarinmäen kampuksella
Juan Ramón López Caro

| 0 | 1 | 2 |
| --- | --- | --- |

Henkilötiedot
Koko nimi: Juan Ramón López Caro
Syntymäaika: 23. maaliskuuta 1963 (ikä 61)
Syntymäpaikka: Lebrija, Sevilla, Espanja
Seura
Seura: –
Tehtävä: Päävalmentaja
Valmennusura
1992–1993 1993–1995 1995–1997 1997–1998 1998–1999 1999–2001 2001–2005 2005 2005–2006 2006 2006–2007 2007–2008 2008–2010 2010–2011 2013–2014 2016 2016–2017 2018–2019:  UB Lebrijana   Lebrija CD  UD Los Palacios  Dos Hermanas CF  UD Melilla  Real Mallorca B  Real Madrid B  Real Madrid Castilla  Real Madrid  Racing de Santander  Levante UD  Celta Vigo  Espanjan U21-maajoukkue  FC Vaslui  Saudi-Arabian maajoukkue  Omanin maajoukkue  Dalian Yifang  Shenzhen
Juan Ramón López Caro (s. 23. maaliskuuta 1963) on espanjalainen jalkapallovalmentaja.
Ura

López Caron valmentajauran kohokohta oli pesti Real Madridin päävalmentajana, joksi hänet nimitettiin joulukuussa 2005 erotetun Vanderlei Luxemburgon tilalle. Tätä ennen hän toimi Realin Madridin B-joukkueen valmentajana. Kaudella 2004–2005 hän luotsasi Real Madrid B:n usean vuoden tauon jälkeen takaisin Espanjan toiseksi korkeimmalle sarjatasolle Segunda Divisióniin. Espanjan ammattilaissarjoissa López Caro on valmentanut myös Levantea (2006–2007) Celtaa (2007–2008).
Heinäkuussa 2008 López Caro siirtyi Espanjan U21-maajoukkueen peräsimeen. Hän johdatti nuoret EM-kisoihin 2009 ensi kertaa sitten vuoden 2000, mutta tie katkesi jo alkulohkoon. López Caro jätti tehtävänsä kesällä 2010 ja siirtyi Romanian liigassa kolmanneksi sijoittuneen FC Vasluin päävalmentajaksi.
Vuosina 2013–2014 López Caro toimi Saudi-Arabian maajoukkueen päävalemntajana.
Tammikuussa 2016 hänestä tuli Omanin jalkapallomaajoukkueen uusi päävalmentaja. Marraskuussa 2016 López Caro kertoi, ettei aio jatkaa vuoden vaihteessa umpeutuvaa sopimustaan Omanin liiton kanssa.
Joulukuun alussa 2016 López Caro teki sopimuksen Kiinan 1. divisioonassa pelaavan Dalian Yifangin kanssa. Hän luotsasi Dalianin divisioonan mestariksi ja joukkue nousi kaudeksi 2018 Kiinan Superliigaan. Seura erotti López Caron joulukuun lopulla 2017.
Toukokuun lopussa 2018 López Caron ura jatkui Kiinassa Shenzhenin päävalmentajana. Espanjalaisen johdolla Shenzhen sijoittui sarjassa toiseksi ja nousi kaudeksi 2019 Kiinan Superliigaan. Joukkue juuttui kuitenkin putoamiskamppailuun ja seura erotti López Caron heinäkuussa 2019.
John Aston, Sr.

John Aston (s. 3. syyskuuta 1921 - 31. heinäkuuta 2003) oli englantilainen jalkapalloilija.
Poikansa John Aston Jr.:in tavoin Aston Sr. nousi Manchester Unitedin nuorisojoukkueesta aina edustusjoukkueeseen asti. Ammattilaisuransa hän aloitti joulukuussa 1939. Debyyttinsä Unitedissa hän teki melkein 7 vuotta myöhemmin kun hän pelasi 18. syyskuuta 1946 ottelussa Chelseaa vastaan. Aston tunnettiin voimakkaana ja kovasti taklaavana puolustaja. Vuosien 1948 ja 1950 välillä 17 ottelua Englannin maajoukkueessa pelannut Aston edusti maataan vuoden 1950 MM-kisoissa. Aston edusti ManUa aina vuoteen 1954 saakka, missä ajassa hän oli tehnyt 30 maalia.
John Loudon McAdam

John Loudon McAdam
John Loudon McAdam (1756–1836) oli skotlantilainen teiden ja katujen ylitarkastaja. Hän keksi nimensä saaneen teiden ja katujen pinnoitusmenetelmän eli makadamoinnin. Keksintönsä hän esitteli julkaisuissaan On the Scientific repair and preservation of public roads ja On the present state of road making.
Aiheesta muualla

Kuvia tai muita tiedostoja aiheesta John Loudon McAdam Wikimedia Commonsissa
John Longden

| John Longden |
| --- | --- |

Henkilötiedot
Syntynyt: 11. marraskuuta 1900 Länsi-Intia
Kuollut: 26. toukokuuta 1971 (70 vuotta) Lontoo, Yhdistynyt kuningaskunta
Ammatti:  näyttelijä
Puoliso:  Jean Jay
Näyttelijä
Aktiivisena:  1927-1964
Aiheesta muualla
IMDb 
Elonet
John Longden (11. marraskuuta 1900 Länsi-Intia – 26. toukokuuta 1971 Lontoo, Yhdistynyt kuningaskunta) oli brittiläinen elokuvanäyttelijä. Hän aloitti uransa mykkäelokuvissa 1920-luvulla, jota ennen hän toimi kaivosinsinöörinä. Hänestä kehittyi arvostettu luonnenäyttelijä. Hänet muistetaan parhaiten viidestä Alfred Hitchcockin ohjaamasta elokuvasta (muun muassa Puhtauden lunnaat ja Nuori ja viaton).
Valikoitu filmografia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1929 | Atlantic |  |  |
| 1929 | Blackmail | Puhtauden lunnaat | Alfred Hitchcockin elokuva |
| 1930 | Elstree Calling |  | Alfred Hitchcockin elokuva |
| 1930 | Juno and the Paycock | Juno ja riikinkukko | Alfred Hitchcockin elokuva |
| 1930 | The Flame of Love |  |  |
| 1930 | Two Worlds |  |  |
| 1930 | Children of Chance |  |  |
| 1931 | The Wickham Mystery |  |  |
| 1931 | The Skin Game | Kieroa peliä | Alfred Hitchcockin elokuva |
| 1931 | The Ringer |  |  |
| 1931 | Two Crowded Hours |  |  |
| 1932 | Murder on the Second Floor |  |  |
| 1932 | A Lucky Sweep |  |  |
| 1932 | Rynox |  |  |
| 1933 | Born Lucky |  |  |
| 1937 | Young and Innocent | Nuori ja viaton | Alfred Hitchcockin elokuva |
| 1939 | Jamaica Inn | Jamaica Innin rannikkorosvot | Alfred Hitchcockin elokuva |
| 1939 | The Lion Has Wings |  |  |
| 1942 | Rose of Tralee |  |  |
| 1951 | Pool of London | Lontoon nukkuessa |  |
| 1961 | So Evil, So Young |  |  |
Johan Elfvengren

| Johan Elfvengren |
| --- | --- |

Henkilötiedot
Syntynyt: 10. kesäkuuta 1994 (ikä 30) Hartola, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  oikea
Pituus:  178 cm
Paino:  80 kg
Seura
Seura:  HCIK
Sarja:  Suomi-sarja
Pelaajaura
Pääsarjaura:  2015–
Aik. seurat:  Pelicans (SML) Peliitat (Mestis) TuTo (Mestis)
Jonne Johan Elfvengren (s. 10. kesäkuuta 1994 Hartola) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelipaikaltaan vasen laitahyökkääjä ja laukoo oikealta.
Ura

Elfvengren on Pelicansin kasvatti. Hän pelasi juniorina myös Kiekkoreippaassa, jonka varakapteenina Elfvengren toimi kaudella 2009–2010. Hän voitti kauden päätteeksi C-nuorten I-divisioonan mestaruuden. Kaudeksi 2010–2011 Elfvengren siirtyi Pelicansin B-nuoriin, joiden kapteeniksi hän nousi kaudella 2011–2012.
Kaudella 2013–2014 Elfvengren nousi Pelicansin A-nuorten varakapteeniksi. Kaudella 2014–2015 hän nousi joukkueen kapteeniksi ja teki kauden aikana myös SM-liigadebyyttinsä. Elfvengren pelasi ensimmäisen liigaottelunsa 23. tammikuuta 2015 vieraissa Saimaan Palloa vastaan. Hän sai ottelussa jääaikaa 5.36 minuuttia. Kaikkiaan Elfvengren pelasi kauden aikana viisi SM-liigaottelua.
Kesällä 2015 Elfvengren harjoitteli Pelicansin SM-liigajoukkueen mukana. Hän siirtyi kaudeksi 2015–2016 kuitenkin vuoden mittaisella sopimuksella Mestis-joukkue Heinolan Peliittoihin. Hän pelasi loukkaantumisen vuoksi kuitenkin kauden aikana vain 20 runkosarjaottelua.
Elfvengren siirtyi kaudeksi 2017–2018 vuoden mittaisella ja try-outin sisältävällä sopimuksella TuToon. Syyskuussa 2017 hän sai koejaksonsa päätteeksi jatkosopimuksen. Elfvengren jäi TuTossa varsin pieneen rooliin ja hän mahtui pudotuspeleissä vain kerran joukkueen kokoonpanoon. Hän voitti kauden päätteeksi Mestis-hopeaa. Elfvengren voitti kauden aikana myös Suomen Cupin.
Kaudeksi 2018–2019 Elfvengren siirtyi vuoden mittaisella sopimuksella Suomi-sarjajoukkue HC Indians Kaarinaan.
Muuta

Elfvengren on toistaiseksi ainoa Hartolassa syntynyt SM-liigapelaaja.